CELEX: 62019CN0774
Language: bg
Date: 2019-10-22 00:00:00
Title: Дело C-774/19: Преюдициално запитване от Vrhovno sodišče Republike Slovenije (Словения), постъпило на 22 октомври 2019 г. — A. B. in B. B./Personal Exchange International Limited

20.1.2020   
            
            
               BG
            
            
               Официален вестник на Европейския съюз
            
            
               C 19/19
            
         
      Преюдициално запитване от Vrhovno sodišče Republike Slovenije (Словения), постъпило на 22 октомври 2019 г. — A. B. in B. B./Personal Exchange International Limited
      (Дело C-774/19)
      (2020/C 19/23)
      Език на производството: словенски
      
         Запитваща юрисдикция
      
      Vrhovno sodišče Republike Slovenije
      
         Страни в главното производство
      
      
         Жалбоподател: A. B. in B. B.
      
         Ответник: Personal Exchange International Limited
      
         Преюдициален въпрос
      
      Трябва ли член 15, параграф 1 от Регламент № 44/2001 (1) да се тълкува в смисъл, че може да се квалифицира като договор, сключен от потребител за цел, която може да се приеме, че е извън неговата професионална дейност, и договор за онлайн покер, сключен от разстояние по интернет от физическо лице с чуждестранен оператор на онлайн игри, подчинен на общите договорни условия за такъв оператор, при положение че посоченото лице в продължение на няколко години се е издържало от така получените доходи или печалби от игри на покер, макар да не разполага с официална регистрация за този вид дейност и във всички случаи не предлага тази дейност на трети лица на пазара като платена услуга?
      
         (1)  Регламент (ЕО) № 44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела (OB L 12, 2001 г., стр. 1; Специално издание на български език, 2007 г., глава 19, том 3, стр. 74).